# Prepektura ti Akita

| Prepektura ti Akita
秋田県 |
| --- |
| Prepektura |
| Dagiti transkripsion a Hapon |
|  • Hapon | 秋田県 |
|  • Rōmaji | Akita-ken |
| Simbolo ti Prepektura ti Akita |
|  |
| Nagsasabtan: ﻿ / ﻿ |
| Pagilian | Hapon |
| Rehion | Tōhoku |
| Isla | Honshu |
| Kapitolio | Akita (siudad) |
| Gobierno |
|  • Gobernador | Kenta Suzuki |
| Kalawa |
|  • Dagup | 11,612.22 km2 (4,483.50 sq mi) |
|  • Ranggo | Maika-6 |
| Populasion (2015-05-01) |
|  • Dagup | 1,026,983 |
|  • Ranggo | Maika-37 |
|  • Densidad | 88/km2 (230/sq mi) |
| Kodigo ti ISO 3166 | JP-05 |
| Distrito | 6 |
| Munisipalidad | 25 |
| Sabong | Fuki (maysa a kita ti petasita, *Petasites japonicus*) |
| Kayo | Akita-sugi (*Cryptomeria japonica*) |
| Billit | Gambang a paisan (*Phasianus soemmerringii*) |
| Website | www.pref.akita.jp |
| [urnosen iti Wikidata] |

Ti **Prepektura ti Akita** (秋田県, *Akita-ken*) ket maysa a prepektura ti Hapon a mabirukan idiay Rehion ti Tōhoku iti Akin-amianan a Honshu, ti kangrunaan nga isla ti Hapon. Ti kapitoliona ket ti siudad iti Akita.

## Pakasaritaan

Ti lugar ti Akita ket napartuaten manipud kadagiti taga-ugma a probinsia ti Dewa ken Mutsu.

Naisina manipud kadagiti nangruna a sentro ti komersio, politika iti Hapon ken ti populasion babaen ti ginasut a kilometro ken ti Ōu ken ti kabambantayan ti Dewa iti daya, ti Akita ket kaaduan a nagtultuloy a naisalumina manipud iti kagomongan ti Hapon aginggana idi kalpasan ti tawen ti 600. Ti Akita ket ti rehion idi dagiti agan-anup ken agburburas ken nangruna a dagiti nomadiko a tribu.

Ti immuna a historikal a rehistro iti agdama nga aldaw a Prepektura ti Akita ket napetsado idi 658, idi pinarukma dagiti Abe no Hirafu ti patneng [a tribu ti Ezo nga itan ket dagiti siudad ti Akita ken Noshiro. Ni Hirafu, nga isu idi ti gobernador ti Probinsia ti Koshi (ti amianan a laud a parte ti Honshū a mangbeddeng ti Baybay ti Hapon), ket nangibangon iti puerto idiay Karayan Mogami, ken isu daytoy ti nangrugianen ti panagtaeng iti rehion ti Hapon.

Idi 733, ti baro a pagtaengan ti militar—a kanungpalan a nanaganan manen iti Kasitilio Akita—ket nabangon idi iti moderno nga aldaw a siudad ti Akita city idiay Takashimizu, ken naparang-ay dagiti naperpermanente a kalsada ken dagiti estruktura. Ti rehion ket nausar idi a kas kuartel dagiti operasion para iti imerio ti Hapon idi pinapanawda dagiti patneng a tattao ti Ezo manipud idiay akin-amianan a Honshū.

Daytoy ket namin-adu a nagbaliw dagiti nagturturay. Idi las-ud ti shogunato ti Tokugawa daytoy ker naited iti sangkaputotan ti Satake, nga isuda ti nagturay iti rehion kadagiti 260 a tawen, ken nagpadur-asda iti agrikultura ken dagiti industria iti panagmina a kaaduan pay nga adda ita nga aldaw. Iti amin a paset iti daytoy a panawen, naidasig daytoy a kas paset ti Probinsia ti Dewa. Idi 1871, idi las-ud ti Restorasion ti Meiji, ti Probinsia ti Dewa nasukog manen ken dagiti daan a dominio ti daimyō ket nawaswasda ken administratibo a nabaliwan manen, a nagresultaan dagiti moderno nga aldaw a pagbeddengan ti Akita.

Ti nadayeg a paset ti panawen ti Heian a waka a mannaiw a ni Ono no Komachi, ket nakunkuna a naiyanak idiay Siudad ti Yuzawa, Ili ti Ogachi, a mabirukan idiay abagatan a daya ti prepektura.

## Heograpia

Bantay Chokai
Mabirukan itiamianan ti Honshu, ti Prepektura ti Akita ket sanguenna ti Baybay ti Hapon iti laud ken beddengan babaen dagiti sabali nga uppat a prepektura: ti Aomori iti amianan, ti Iwate iti daya, ti Miyagi iti abagatan a daya, ken ti Yamagata iti abagatan.

Ti Prepektura ti Akita ket rektanggular iti sukog, ken agarup a 181 km manipud iti amianan aginggana iti abagatan ken111 km manipud iti laud aginggana iti daya. Ti Banbantay Ōu ket mangmarka ti akindaya a pagbeddengan ti prepektura, ken ti nangatngato a Banbantay Dewa ket mapan a paralelo iti tengnga ti prepektura. Kasla met iti kaaduan ti akin-amianan a Hapon, ti prepektura ket nalamiis kadagiti panaglalam-ek,ken nangnagruna iti adayo ti baybay

Ti Peninsula Oga ket prominente a langa ti aplaya.

Siudad ti Akita
Yokote
### Dagiti siudad

Adda dagiti sangapulo ket tallo a siudad a mabirukan iti Prepektura ti Akita:

|  |  |  |  |
| --- | --- | --- | --- |
| * Akita (kapitolio)
* Daisen
* Katagami
* Kazuno

  | * Kitaakita
* Nikaho
* Noshiro

  | * Oga
* Ōdate
* Semboku

  | * Yokote
* Yurihonjō
* Yuzawa

  |

### Dagiti ili ken dagiti purok

Mapa ti Prepektura ti Akita
Dagitoy dagiti ili ken dagiti purok iti tunggal maysa a distrito:

|  |  |  |  |
| --- | --- | --- | --- |
| * Distrito ti Kazuno
	+ Kosaka
* Distrito ti Kitaakita
	+ Kamikoani

  | * Distrito ti Minamiakita
	+ Gojōme
	+ Hachirōgata
	+ Ikawa
	+ Ōgata

  | * Distrito ti Ogachi
	+ Higashinaruse
	+ Ugo
* Distrito ti Semboku
	+ Misato

  | * Distrito ti Yamamoto
	+ Fujisato
	+ Happō
	+ Mitane

  |

## Dagiti nagibasaran

* Nussbaum, Louis-Frédéric and Käthe Roth. (2005). *Japan encyclopedia.* Cambridge: Harvard University Press. ISBN 978-0-674-01753-5; OCLC 58053128

## Dagiti akinruar a silpo

 Dagiti midia a mainaig iti Prepektura ti Akita iti Wikimedia Commons

* Opisial a website ti Prepektura ti Akita (iti Hapon)
* Opisial a website ti Prepektura ti Akita Naiyarkibo 2010-02-13 iti Wayback Machine
* Tarabau ti Panagpasiar idiay Akita Naiyarkibo 2011-05-18 iti Wayback Machine